recursal/SuperWikiNEXT-32B huggingface dataset:
**William «Bill» J. Campbell** (født 30. oktober 1926 i Newark i New Jersey, død 28. april 2011 i Woodland Hills i Los Angeles) var en amerikansk skuespiller. Han har dukket opp i mange biroller i flere store filmproduksjoner, men har også medvirket i flere lavbudsjetts B-filmer, inkludert to skrekkfilmer. 

Campbells skuespillerkarriere begynte i 1950, med en liten rolle i regissør John Garfields film, *The Breaking Point*. Etter flere år med tilsvarende forestillinger i en rekke filmer, blant annet i William A. Wellmans *The High and Mighty* (1954), før han hadde sin første hovedrolle i *Cell 2455 Death Row* i 1955, som ble filmet av filmstudioet Columbia Pictures. Han hadde i denne filmen rollen som en dødsdømt mann som satt på *Death Row*, avdelingen for dødsdømte, i fengselet, løst basert på en sann historie om en dødsdømt mann som standhaftig proklamerte sin uskyld før han endelig ble henrettet. Campbell fikk generelt gode merknader fra kritikerne, men denne rollen gjorde svært lite for hans karriere.

Bill Campbells andre filmer, inkludert *Love Me Tender* (1956) (hvor han sang med Elvis Presley) og filmversjon av Norman Mailers roman *The Naked and the Dead* fra 1958 er litt mer kjente filmer. I 1958, hadde Campbell biroller i *Cannonball*, en kortlivet TV-serie om lastebilsjåfører. Etter det, var det tilbake til nye år med små roller i stadig lavere kvalitetsfilmer. Campbell giftet seg med Judith Exner i 1952. De skilte lag i 1958. 

Campbell har også fått kultstatus for sin gjesterolle blant stjernegalleriet i den populære TV-serien *Star Trek*. Campbell dukket opp på flere *Strak Trek*-konvensjoner på 1980- og 1990-tallet og mange *Star Trek*-fans vurderte Campbells karakter som blant de beste i denne serien. Hans siste opptreden for denne serien var i Las Vegas Hilton i august 2006.

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑   articles.latimes.com[Hentet fra Wikidata]
3. ↑  William Campbell hos Memory-Alpha på Wikia

Eksterne lenker
---------------

* (en) William Campbell på Internet Movie Database Rediger på Wikidata

* (sv) William Campbell i Svensk Filmdatabas Rediger på Wikidata

* (da) William Campbell på Filmdatabasen Rediger på Wikidata

* (da) William Campbell på Scope Rediger på Wikidata

* (fr) William Campbell på Allociné Rediger på Wikidata

* (en) William Campbell på AllMovie Rediger på Wikidata

* (en) William Campbell hos The Movie Database Rediger på Wikidata

* (en) William Campbell hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE
 |
Moderne arkadespill i Japan.
Portal: Videospill

Et **arkadespill** er et videospill i en spilleautomat, eller et elektromekanisk spill som flipperspill og enarmede banditter. Ordet brukes også om spill på andre plattformer som ligner de spill man finner i spilleautomater.

Grunnen til at det kalles arkadespill er en vanlig foreteelse i USA med spillehaller som kalles *penny arcades* eller *video arcades*. Disse er nok ikke like vanlige i Norge, der man ofte finner dem i videobutikker og kjøpesentrum og lignende eller i fornøyelseparker.

Spill
-----

En spiller i Japan spiller en arkadespill med politietema, hvorved spillere bruker en såkalt lyspistol for å skyte fiender på skjermen.
Noe som er typisk for arkadespill, er en enkel spilleide, kort spilletid og mye action. Til dels skal det gå an å spille uten å lese en lang bruksanvisning før man spiller, til dels skal det se bra ut og det skal ikke gå lengre tid enn at flere rekker å spille. Arkadespill kjennetegnes ofte av en høg vanskelighetsgrad (som ofte kan justeres med kontroller inne i spillet). Det kreves altså veldig mye øvelse for å bli dyktig på et visst spill. Å få nok poeng for å komma inn på spillets highscoreliste kan være veldig vanskelig for en nybegynner. Elektromekaniske arkadespill har ikke TV-skjerm og datakapasitet og har ikke en highscoreliste. Alle arkadespill opp til det tidlige 70-tallet var elektromekaniske.

Konverterte arkadespill
-----------------------

Arkadespill er også benevningen på alle ulike videospill som er av samme type som de myntopererte spillene. Når arkadespill konverteres til ulike datamaskiner og/eller spillkonsoller, har spillebransjen beholdt benevningen. Den kan derfor brukes i en bredere betydning enn ordet hadde fra begynnelsen av.

Arkadekabinett
--------------

Et arkadekabinett er, enkelt uttrykt, en stor boks med enten elektromekanikk (gjelder eldre arkadespill, tom. tidlig 1970-tall) eller noen form av datamaskin/hardware (gjelder arkadespill fra og med tidlig 1970-tall). Kort sagt, et arkadespill etter den første betydningen av ordet er montert i et arkadekabinett.

Noen klassiske arkadspill
-------------------------

* *Pong* – Atari 1974.
* *Breakout* – Atari 1976.
* *Space Invaders* – Midway 1978.
* *Asteroids* – Atari 1979.
* *Pac-Man* – Namco 1980.
* *Defender* – Williams 1980.
* *Donkey Kong* – Nintendo 1981.
* *Out Run* – Sega 1986

Se også
-------

* Spilleautomat

Eksterne lenker
---------------

* Uncle Tom's Crash Course in Arcade Gaming , svensk guide som berör alla beståndsdelar i och runt arkadspel.
* KLOV The Killer List of Videogames, nära nog komplett förteckning över klassiska och moderna arkadspel.
* Arcadeflyers Databas med flyers och artwork.
* MAME Multiple Arcade Machine Emulator, program som emulerar hårdvaran till tusentals arkadspel med syfte att bevara dem.
* Arkadespill i Open Directory Project
***Cretanaspis*** er en utdødd slekt av broddbiller.

Utseende
--------

En liten (3,6 millimeter), avlang broddbille, ligner på de moderne artene i gruppen men skiller saeg fra disse ved noen morfologiske særtrekk.

Levevis
-------

De voksne billene spiser nektar og kan finnes ganske tallrikt på åpne blomster, særlig i skjermplantefamilien (Apiaceae) og kurvplantefamilien (Asteraceae), i solskinn. De er livlige og løper kvikt omkring, de flyr også godt og gjerne. Om de blir forstyrret, ruller de seg sammen og lar seg falle ned på bakken. Denne vanen har gitt dem navnet "tumbling flower beetles" på engelsk. Larvene lever i råtnende død ved, eller de minerer i stengelen på ulike urteaktige planter. Det er uvisst hva de faktisk spiser.

Utbredelse i tid og rom
-----------------------

Arten er kjent fra fossiler fra Nedre Kritt (122-112 millioner år før nåtid), fra Kina.

Systematisk inndeling
---------------------

Disse slekten blir none ganger plassert i gruppen Mordellini.

**Treliste**
* Ordenen biller, Coleoptera
	+ Underordenen Polyphaga
		- Gruppen (infraorden) Cucujiformia
			* Overfamilien heteromerer, Tenebrionoidea
				+ Familien **broddbiller**, Mordellidae Latreille, 1802
					- Underfamilien †**Praemordellinae** Scegoleva-Barovskaja, 1929 - tre utdødde slekter
						* Slekten †*Cretanaspis* Huang & Yang, 1999
							+ †*Cretanaspis lushangfenensis* Huang & Yang, 1999

Referanser
----------

1. ↑  «Artsdatabankens artsopplysninger». Artsdatabanken. 16. oktober 2020. Besøkt 16. oktober 2020.
2. ↑  «Artsdatabankens navneopplysninger med artstre». Artsdatabanken. 16. oktober 2020. Besøkt 16. oktober 2020.

Kilder
------

Eksterne lenker
---------------

* *Artikkelen er ikke koblet til Wikidata*
**Arkivenes dag** er en nordisk temadag som ble startet i Sverige i 1998. Danmark kom med i 1999, og Norge og Island kom med i 2001. I 2002 ble temadagen et fellesnordisk initiativ, da også Finland kom med. I 2003 ble det arrangert en markering også på Færøyene. Siden 2003 pågår et samarbeid mellom arkiver i hele Norden om temadagen, og samarbeidet omfatter alle typer arkivinstitusjoner. Arkivdagen i Norge markeres en av dagene i helgen den andre uken i november.

Da temadagen ble innstiftet i Sverige, ble 9. november valgt som dato for markeringen.. I Norge varierer det fra år til år hvilken dato i november som velges som arrangementsdato.

Formål
------

Arkivmateriale gir mange innganger til blant annet samfunnsutvikling, transparent forvaltning, rettigheter og krav til enkeltpersoner og virksomheter, historiefortelling og slektsforskning. Målet med Arkivdagen er å gi folk innblikk i hva som finnes i arkivene og vekke interesse for arkivene som samfunnets minne - både i fortid og framtid. Det overordnede budskap er at arkivene er åpne for alle borgere, at deres tilbud og eksistens er en viktig del av et demokratisk samfunn.

Arkivforbundet og Arkivverket koordinerer Arkivdagen i Norge.

Den internasjonale arkivdagen
-----------------------------

Arkivenes dag må ikke forveksles med Den internasjonale arkivdagen, som markeres den 9. juni hvert år. Det var den ikke-statlige organisasjonen International Council on Archives (ICA) som besluttet på sitt årsmøte i 2007 å markere den internasjonale arkivdagen.

Referanser
----------

1. 1 2  «Arkivernes Dag». *Nordisk Arkivportal* **(dk)**. Arkivert fra originalen 30. mars 2023. Besøkt 30. mars 2023. «Siden 2002 har de nordiske statslige arkiver samt stads- og lokalarkiver i Norden samarbejdet om en fælles dag til at promovere arkiverne. Arkivernes Dag holdes den anden lørdag i november hvert år, ofte med åbent hus og et program for publikum omkring dagens tema. Dette er det største, fælles nordiske formidlingstiltag. | Hvert tredje år arbejdes der på en tættere nordisk koordinering, med et fælles tema eller beslægtede temaer.»
2. ↑  «Den glemte bygningshistorien». *Arkivverket* **(norsk)**. 5. november 2019. Arkivert fra originalen 30. mars 2023. Besøkt 30. mars 2023. «Lørdag 9. november kl. 11.00 - 15.00 feirer vi Arkivdagen på Statsarkivet i Bergen»
3. ↑  Arkivverket (2011). «Arkivdagen 2011» (PDF). *Arkivmagasinet*: 46. «Arkivdagen markeres med arrangementer rundt om i hele landet lørdag 12. november. I Oslo er imidlertid arrangementet lagt til lørdagen før, 5. november.»
4. ↑  «Arkivdagen - Arkivforbundet». *Arkivforbundet*. 19. april 2018. Besøkt 20. april 2018.

Eksterne lenker
---------------

* Arkivdagen i Norge
* Vad är Arkivens dag? (svensk)
Radisson Blu Atlantic Hotel i Stavanger  Foto: Aleksander Helgaker **Radisson Hotels** er en amerikansk, verdensomspennende hotellkjede bestående av 435 hoteller, med til sammen 102 000 rom, i 61 forskjellige land. Selskapet ble etablert i 1909 og eies av Carlson Companies med hovedkontor i Minneapolis.

Kjedens hoteller i deler av Europa, Afrika og Asia hadde merkenavnet Radisson SAS ettersom SAS også hadde eierskap i kjeden. SAS solgte hotellene i 2005 til Carlson Companies. Kjeden heter nå Radisson Blu, men det er fortsatt tett samarbeid mellom Radisson Blu og SAS, blant annet gjennom SAS EuroBonus.

Fra 1975 har Carlson Companies også eid restaurantkjeden T.G.I. Friday's gjennom selskapet Carlson Restaurants Worldwide Inc.

Eksterne lenker
---------------

* (en) Offisielt nettsted Rediger på Wikidata

* (en) Radisson Hotels & Resorts – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN
 |
**Sophie Turner** (født 21. februar 1996) er en britisk skuespillerinne, kjent for sin rolle som Sansa Stark på HBOs fantasyserie *Game of Thrones*. Rollen som Sansa Stark fikk henne nominert for en *Young Artist Award*.

Karriere
--------

Hun fikk sin første rolle i 2011, som Sansa Stark, datter av en mektig lord i HBOs fantasy-dramaserie *Game of Thrones*. Det var hennes dramaskolelærer som oppfordret henne til å prøvespille for rollen. Hun farget håret fra blondt til rødt før prøvespillingen.

i 2013 spilte hun hovedrollen for en indie thriller-film, Panda Eyes. En film basert på novellen *Another Me,* skrevet av Cathrine MacPhail. Hun spilte Adeline March i TV-filmen *The Thirteenth Tale* i 2013, og var med i komediefilmen i Barely Lethal. 

Hun leste også en novelle skrevet av Lev Grossman i tillegg til lydbokversjonen av novellen Dangerous Women, skrevet av George R. R. Martin. Fortellingen i sistnevnte finner sted i Westeros, i A Song Of Ice And Fire-verdenen, mange år før starten av A Game Of Thrones.

Biografi
--------

Turner var født i Northampton og flyttet til Warwick da hun var to år. Der gikk hun på Warwick Prep School til hun var elleve år gammel, og flyttet senere til King's High School. Turner har vært et medlem av den lokale teateret Playbox Theatre Company siden hun var tre år.

Turner er venner med skuespillerinnen Maisie Williams, som spiller Sansa Starks (hennes Game Of Thrones-rolle) lillesøster Arya Stark. De møttes på audition for roller for Game Of Thrones før de fikk rollene. 

Etter at innspillingen av første sesong av Game of Thrones var ferdig, adopterte Turner hunden Zunni, som spiller Sansa Starks skrekkulv *Lady*.

Hun ble forlovet med Joe Jonas 15. oktober 2017.

Referanser
----------

Eksterne lenker
---------------

* (en) Sophie Turner (actress) – kategori av bilder, video eller lyd på Commons Rediger på Wikidata
* (en) Sophie Turner på Internet Movie Database Rediger på Wikidata

* (da) Sophie Turner på Filmdatabasen Rediger på Wikidata

* (fr) Sophie Turner på Allociné Rediger på Wikidata

* (en) Sophie Turner på AllMovie Rediger på Wikidata

* (en) Sophie Turner hos Rotten Tomatoes Rediger på Wikidata

* (en) Sophie Turner hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BBC Things
 |
**Joachim Christian Vibe** (født 7. september 1749, død 11. februar 1802) var en norsk offiser og amtmann.

Han ble født i Lier ved Drammen som sønn av major Johan Christian Vibe (1716–1764) og Anna Cathrine Pihl (1725–1773). Han valgte den militære løpebane, ble artillerioffiser og var som sådan i årene 1785–86 bosatt i Frederiksstad.

1795 ble han utnevnt til amtmann over Vesteramtet på Island, hvor han døde 11. februar 1802.

Han var et fremtredende medlem av det norske litterære selskap, kjent for å ha en hvass og vittig tunge. I 1784 hadde han giftet seg med Ingeborg Christine Hirsch. Deres datter Johanne Ditlevine Michea ble mor til den senere statsminister Christian Selmer.

Referanser
----------

1. ↑   oppført som J. C. Vibe, thesaurus.cerl.org[Hentet fra Wikidata]
2. 1 2  Bricka, Carl Frederik. «500 (Dansk biografisk Lexikon / XVIII. Bind. Ubbe - Wimpffen)». *runeberg.org* **(dansk)**. Besøkt 15. desember 2019.

|  |  |
| --- | --- |
| Oppslagsverk/autoritetsdata | Historisk befolkningsregister **·** WikiTree **·** VIAF **·** GND
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

Lysnes senter på Senja
**Lysnes** er ei langstrakt bygd med ca 200 innbyggere i Senja kommune, Troms. Bygda ligger langs vestsiden av fjorden Lysbotn på Senja, omtrent midt mellom Gibostad og Botnhamn. Fylkesvei 861 og fylkesvei 271 (Troms) går gjennom bygda. Den tidligere riksveien (861) kommer sørfra fra Silsand via Gibostad og fortsetter østover mot Stønnesbotn. Fylkesvei 271 går fra Lysnes og nordover mot Vang.

Lysnes, som ligger i Lysbotn grunnkrets, tilhører Gibostad skolekrets og har også postadresse Gibostad. Bygda har en egen liten dagligvarebutikk med navnet *Lysnes senter*. Butikken ligger like ved hurtigbåtkaia. Herfra er det avganger til Tromsø mandag, onsdag, fredag, og søndag, en tur som tar bare ca. 50 minutter. Hurtigbåtruta er flittig brukt av folk fra hele nord- og ytre Senja. I tillegg til Lysnes har båten anløp på Tennskjær på Lenvikhalvøya og Vikran på Malangshalvøya. I tillegg har bygda ei båthavn og muligheter for camping. Salmar Nord går også ut til merdene fra havna på Lysnes. De tilbyr også rib-turer for bedrifter.

På Lysnes ligger også Lysebotn kapell.
**Torskøya** ligger i Torskefjorden på vestsida av øya Senja, i Senja kommune i Troms og Finnmark. Høyeste punkt på den ca. 0,5 km² store øya er Kollen på 146 moh.

Torskøya het tidligere Fiskøya. I ei skatteliste fra 1567 står én mann, Oluf Endresen, oppført som bosatt på Torskøya, men siden har øya vært ubebodd. Endresen bodde sannsynligvis i Husvika sørøst på øya. Under seifisket på Stiholla hadde fiskerne en liggeplass i Sommarkeila på øyas sørvestside. Torskøya var lenge et trygt sted å ha sau på beite, men på 1870-tallet svømte bjørn flere ganger over til øya fra Spanhellen på Senja og drepte sauer.

Etter lokal tradisjon skal det ha stått ei kirke på Torskøya. Dette trekkes imidlertid i tvil av folkeminnesamler Arthur Brox, ettersom det i moderne tid ikke finnes spor av noen kirke på øya.

Referanser
----------

1. ↑  Norgeskart.no, areal målt på kartet
2. ↑  Arthur Brox: *Berg og Torsken bygdebok. Bind 1: Gardshistoria*. Berg og Torsken kommunar, Tromsø 1959 (s. 327, 336 og 359, digitalisert av Nasjonalbiblioteket)
3. ↑  Arthur Brox: *Folkeminne frå ytre Senja*. 3. utgave. Lokalhistorisk Forlag, Espa 1990. ISBN 82-7404-041-4 (s. 15, digitalisert av Nasjonalbiblioteket)

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
«Tranøya» har flere betydninger.
**Tranøya** er ei øy og et gammelt kirkested i Senja kommune i Troms. Øya ligger ved Tranøybotns innløp fra Solbergfjorden. Dagens Tranøy kirke er ei trekirke fra 1775. Øya er bebygd, og det tilbys overnatting og matservering. 
Senja Moments AS forpakter Tranøya siden 2019. Det er kommunen som eier det meste av bygningsmassen på øya, og den østlige halvdelen av landområdet på øya. Den vestlige halvdelen av øya eies av Statskog.

Det har bodd folk på Tranøya i mere enn 2000 år. Det finnes mange gravhauger, nausttufter og hustufter på øya. På øya er det også funnet rester etter gravhauger som sannsynligvis er samegraver fra nyere tid, dvs 1850-1900.
I den gamle prestegården fra ca. 1740 har Midt-Troms Museum en permanent utstilling om historien til plassen.

Øya har lett adkomst og fine campingmuligheter.

Referanser
----------

1. ↑  «Senja Moments - Tranøya». Besøkt 26. september 2019.
2. ↑  «Ny forpakteravtale mellom Tranøy kommune og Senja Moments SA på plass!». 14. mars 2019. [*død lenke*]
3. ↑  turliv.no om Tranøya

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
**Gunnar Tank** (født 8. juni 1878 i Kristiania, død 30. mars 1942 i Vestre Aker) var en norsk arkivar. Han er særlig kjent for sitt arbeid for Høyfjellskommisjonen om eiendomsretten på høyfjellet.

Liv
---

Han var sønn av historikeren Yngvar Nielsen og Karen Juliane Anna Hedvig Wedel Jarlsberg, bror av historikeren Roar Tank og far til dommeren Carl Bülow Tank. Han og søsknene tok etternavnet Tank i stedet for Nielsen i 1901.

Etter å gått ut av Gjertsens skole i 1896 tok han anneneksamen ved universitetet i 1897, før han ble ansatt i en bank i Skien og senere i Kristiania. I 1899 begynte han å studere rettsvitenskap ved universitetet og tok juridisk embetseksamen i 1903.

Fra 1906 var han ansatt som assistent i Riksarkivet, hvor han året etter utarbeidet et kortfattet register over alle de norske arkivbestandene. I 1908 fikk han i oppdrag av Landbruksdepartementet å oppspore dokumenter om rettsforholdene på Hardangervidda for Høyfjellskommisjonen. Også i de følgende årene fikk han oppdrag av denne kommisjonen, hvor han i 1916 fikk en fast stilling som arkivkonsulent.

I 1909 ble han ansatt som assitent ved universitetsbiblioteket, hvor han året etter ble amanuensis. Men i 1919 sluttet han i denne stillingen og var heretter arkivkonsulent for Høyfjellskommisjonen og Landbruksdepartementet i saker som angikk almenninger og lignende. Han beholdt dennes stillingen til sin død.

Gjennom sitt arbeid med å finne historiske dokumenter hadde Tank stor påvirkning på Høyfjellskommisjonens arbeid med å fastsette eiendomsgrensene i høyfjellet. Mange av dokumentene han oppsporet hadde også rettshistorisk og kulturhistorisk interesse. Mange av undersøkelsene hans ble også trykt, for eksempel *Om Rendalens almenning i det 18. aarhundrede* (1909), *Om betydningen af ordet bygdealmenning* (1912), og han skrev en rekke artikler i *Norsk retstidende*, *Historisk tidsskrift* og andre tidsskrifter. Han utga også flere kildeskrifter på oppdrag for Den norske historiske kildeskriftkommisjon, for eksempel Akershusregisteret (1916).

Litteratur
----------

* Edvard Lassen: «Tank, Gunnar», i *Norsk biografisk leksikon*. Oslo: Aschehoug. 1969.

|  |  |
| --- | --- |
| Oppslagsverk/autoritetsdata | Lokalhistoriewiki **·** Historisk befolkningsregister **·** BIBSYS **·** Geni **·** VIAF **·** GND
 |
Asker KammerMusikkFestival, også kalt AKMF, en festival for klassisk musikk. Festivalen arrangeres hvert år fra slutten av oktober til midten av november med konserter spredt rundt i Asker Kommune. AKMFs motto er "Kortreist Klassisk Kvalitetsmusikk til publikum der publikum er". Festivalen ble stiftet i 2013 og er organisert som en frivillig organisasjon.

Festivalens styre ved oppstart i 2013: Birgitte Christensen, Bjørn Simensen, Øystein Skre, Bjørn Petersen og Kristin Lunde daglig leder.

Styret i 2023: Kristin Lunde (leder), Øystein Skre, Pia Borgli og Cecilie Cathrine Ødegården.

Historie
--------

Asker kammermusikkfestival ble stiftet i 2013 og hadde sin første festival i november 2014 med 5 konserter. Antallet konserter og konsertsteder i kommunen har økt hvert år. I 2019 hadde festivalen 30 konserter. I 2020 ble det kun gjennomført 5 konserter grunnet covid. Festivalen i 2021 ble også preget av pandemien, men i mindre grad. Nå er Festivalen på god vei oppover igjen både når det gjelder antall konserter, publikums antall og antall musikere som blir engasjert. I 2023 var det markering av 10 årsjubileum med Asker KammerMusikkFestival. Festivalen feiret med 17 konserter. AKMF`s motto er: Kortreist, klassisk, kvalitetsmusikk til alle.

Festivalen har engasjert musikere som Arve Tellefsen, Sølvguttene, Truls Mørk, Håvard Gimse, Christian Ihle Hadland, Kringkastingsorkesteret.

Referanser
----------

1. ↑  «askerkammermusikkfestival.no». *askerkammermusikkfestival.no*. Besøkt 19. januar 2024.
**Storelva** er ei elv i Evenes kommune i Nordland og Tjeldsund kommune i Troms og Finnmark. Elva er 10,9 km lang, og har et nedbørfelt på 34,88 km². Middelvannføringen ved munningen er 0,94 m³/s.

Elva har utspring i de skogkledte liene sørvest for Butoppen, nord for Trøsemarka i Tjeldsund, og renner i sørlig retning gjennom Trøsemarka. Ved Kvitfors mottar den de to sideelvene Øverelva og Kvitforselva, begge fra øst. Kvitforselva er lengre enn Storelva og anses derfor som Tårstadvassdragets fjerneste utspring. Sør for Kvitfors fortsetter elva mot sørvest og danner grensa mellom Troms og Finnmark og Nordland fylker. På hver sin side av de nederste delene av elva ligger henholdsvis Myrvatn naturreservat i Tjeldsund og Sommervatnet naturreservat i Evenes. En halv kilometer før munningen forlater elva fylkesgrensa og renner mot sør til den munner ut i nordenden av Nordvatnet i Evenes.

Referanser
----------

1. 1 2 3  «NVE Atlas». Norges vassdrags- og energidirektorat
2. ↑  (no) Myrvatn i Miljødirektoratets nettsted Naturbase
3. ↑  (no) Sommervatnet i Miljødirektoratets nettsted Naturbase
**Spordrift AS** var er et norsk statlig selskap. Det var totalleverandør innen drift og vedlikehold av banerelatert infrastruktur i Norge.

Selskapet var et heleid datterselskap av Bane NOR, og kom i drift fra 1. juli 2019. 1. januar 2021 overtok Samferdselsdepartementet eierskapet fra Bane NOR. I desember 2022 besluttet Jonas Gahr Støres regjering at selskapet skulle tilbake inn i Bane NOR som divisjon. Den formelle beslutningen ble tatt 13. mars 2023.

1. desember 2023 ble alle medarbeidere overført til Bane NOR.

Historie
--------

Spordrift var et resultat av stortingsmelding 27 (2014–2015), der regjeringen kunngjorde at alle egnede drifts- og vedlikeholdsoppgaver skulle konkurranseutsettes.

Den første drifts- og vedlikeholdskontrakten skulle etter planen startes opp 1. januar 2023, med konkurranseutsetting inngått i alle planlagte områder innen 1. januar 2027.

1. juli 2019 overførtes 1 200 medarbeidere fra Bane NOR den for å ivareta drift og vedlikehold av det norske jernbanenettet. Bane NOR har rapportert at feil på banen har økt hvert år etter splittelsen, noe som har ført til stadig flere forsinkelser.

Regjering avgjorde at Spordrift skulle tilbake inn i Bane NOR 19. desember 2022. 1. desember 2023 ble Spordrift offisielt avviklet som aksjeselkap. Gjenforeningen har gitt morselskapet større handlekraft til forebyggende feilretting og har resultert i forbedret punktlighet.

Referanser
----------

1. ↑   Foretaksregisteret, w2.brreg.no, norsk organisasjonsnummer 918276467[Hentet fra Wikidata]
2. ↑
3. ↑
4. ↑
5. ↑  «Meld. St. 27 (2014–2015) - Regjeringen.no» (PDF) (pressemelding). Regeringen. 12.05.2015.
6. ↑  «Jernbanedriften konkurranseutsettes i ti områder». 20.12.2018. Arkivert fra originalen 24. mars 2019.
7. ↑  «Spordrift AS tilbake til Bane Nor: – Viktig grep». Østlandets Blad. 13.03.2023.
8. ↑  «Norske tog har vært over 9200 timer forsinket hittil i år». Aftenposten. 22.06.2023.
9. ↑  «No er Bane Nor og Spordrift eitt selskap». Bane NOR. 01.12.2023.

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Linköping Fotboll Club** er en ren kvinnefotballklubb fra Linköping i Sverige som spiller i Damallsvenskan. Klubben ble dannet som et samarbeidsprosjekt mellom BK Kenty, et heislag som rykket opp og ned mellom 1998 og 2003, og Linköpings HC, den store hockeyklubben i nærheten. Samarbeidet ble inngått den 4. november 2003, etter at Kenty nok en gang hadde rykket opp.

Linköping forsterket de neste årene med flere store stjerner, og de avanserte fra sjetteplass det første året til fjerde i 2005 og tredje i 2006, før de med en skuffende sjetteplass kom tilbake på sjetteplass i 2007. I 2008 gikk sesongen mye bedre, og de endte på andreplass, noe som kvalifiserte til kvalifisering til Mesterligaen i fotball for kvinner 2009/2010. Det ble i tillegg publikumsrekord med imponerende 9341 tilskuere som så Linköping spille mot Umeå om seieren i serien. Dessverre for Linköping endte kampen 4-1 til Umeå, som dermed vant. I 2009 fikk imidlertid Linköping hevn, da de slo Umeå 4-0 hjemme og langt på vei avgjorde serien, som de også vant. Til EM i 2009 stilte Sverige med fem Linköping-spillere, mer enn noen annen klubb. 

I Svenska cupen har Linköping tradisjon for å slå Umeå i finalen, det har de gjort fire ganger av mulige, i 2006, 2008, 2009 og 2013-2014. I Mesterligaen gikk det relativt greit. Linköping kvalifiserte seg i en lett pulje, og hadde få problemer med FFC Zürich i sekstendelsfinalen. I åttendedelsfinalen ble imidlertid FCR 2001 Duisburg for tøffe, enda Linköping greide en god 1-1 borte, tapte de 0-2 hjemme.

Eksterne lenker
---------------

* Linköpings FCs hjemmeside

|  |  |
| --- | --- |
| Oppslagsverk/autoritetsdata | VIAF
 |

| * v
* d
* r

* Fotball
* Damallsvenskan
* 2021

 |
| --- |
| Lag | 
* AIK
* Djurgården
* Eskilstuna United
* Hammarby
* Häcken
* KIF Örebro
* Kristianstad
* Linköping
* Piteå
* FC Rosengård
* Vittsjö
* Växjö

 |
| Sesonger | 
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022
* 2023
* 2024

 |
**Borgerkrigen i Jemen** er en pågående konflikt i Jemen mellom Jemens internasjonalt tidligere anerkjente regjering, ledet av Abdrabbuh Mansur Hadi, og Houthi-bevegelsen. Begge sider har allierte, i form av styrker, våpenstøtte og informasjon, og krigen anses å være en del av den pågående konflikten mellom Saudi-Arabia og Iran.

Konflikten har sin bakgrunn i den arabiske våren, som førte til større ustabilitet i landet. Dette inkluderte blant annet angrep fra opprørsgrupper, korrupsjon, matmangel og interne konflikter i militæret. I 2014 tok Houithi-bevegelsen kontroll over de nordlige områdene av Sa'dah-provinsen og hovedstaden Sana. I mars 2015 gikk Saudi-Arabia, i koallisjon med De forente arabiske emirater, Bahrain, Kuwait, Qatar, Jordan, Marokko og Sudan, til motangrep mot Houthi-bevegelsen, for det meste i form av flyangrep. Operasjonen, kalt *Operation Storm of Resolve*, var også støttet av USA, i form av hjelp med logistikk og informasjon. Også Frankrike og Storbritannia støttet operasjonen. Dette førte også til at presidenten forlot landet – først flyktet han til Aden, deretter til Riyadh. Iran uttrykte at koallisjonens angrep var brudd på Jemens suverenitet.

Konflikten har fortsatt frem til januar 2019. Den har direkte (per november 2018) ført til minst 57 538 dødsfall, mer sivile enn militære. I tillegg har krigen ført til store konsekvenser for sivilbefolkningen. Det er estimert at 50 000 døde i 2017 på grunn av sult. Per oktober 2018 ble det estimert at rundt halvparten av landets befolkning, 14 millioner, lever under ekstremt risikable forhold i forhold til sult og sykdom.

I juni 2018 var det avtalt fredsforhandlinger i Genevé, men disse ble avlyst etter at det ikke møtte noen representanter fra Houthi. Nye forhandlinger ble avtalt for desember 2018, hvor det ble avtalt midlertidig stopp i krigshandlinger. Det er imidlertid fortsatt uro i området, med gjensidige anklager om brudd på fredsavtalen.

Referanser
----------

1. 1 2  «Yemen conflict explained in 400 words». BBC. 13. juni 2018. Besøkt 20. januar 2019.
2. 1 2  «Saudi Arabia launches air strikes in Yemen». BBC. 26. mars 2015. Besøkt 20. januar 2019.
3. ↑  «President Hadi leaves Yemen as Saudi-led raids continue». BBC. 27. mars 2015. Besøkt 20. januar 2019.
4. ↑  «Civilian death toll in Yemen mounting despite US assurances». AP. 10. november 2018. Besøkt 20. januar 2018.
5. ↑  «Half the population of Yemen at risk of famine: UN emergency relief chief». UN News. 23. oktober 2018. Besøkt 20. januar 2018.
6. ↑  «Yemen peace talks collapse in Geneva after Houthi no-show». Reuters. 8. september 2018. Besøkt 20. januar 2019.
7. ↑  «Yemen war: What will the new year hold?». BBC. 29. desember 2018. Besøkt 20. januar 2019.

|  |  |
| --- | --- |
| Oppslagsverk/autoritetsdata | LCCN **·** NKC
 |
Sandstrand mot Brusand.  Foto: Ruth Hetland 
**Jærstrand** kan en kalle en hvilken som helst av flere strender som strekker seg fra Ogna / Brusand- området og nesten så langt nord som Jæren går. Jæren er ofte kjent for å ha noen av Vestlandets og Norges vakreste strender. I 2010 ble Solastranden på Nord-jæren kåret til verdens 6. beste av Sunday Times.

Jæren består i hovedsak av en eneste stor morenerygg, der grunnfjellet bare bryter gjennom på få steder langs kysten. Strendene, med unntak for granittrabbene i sørøst, og noen skiferfjell i nord, består av enten finmalt sand, eller morenestein som istiden har lagt igjen, og der sanden etter hvert blir vasket vekk. Noen steder der havet står rett på, finnes store ansamlinger av runde steiner som dønningene har laget til rullestein.

Strendene er mellomlandingsområde for trekkfugler, foruten å være populære rekreasjonsområder. Som biotoper er de utsatte, og der er litt konflikter mellom forskjellige interessegrupper, selv om fuglereservatene synes å være skjermet av alle parter.

Flere norske kunstnere har vært inspirert av det spesielle lyset, ofte kalt det «jærske lys» som finnes der, og har gitt bildene tittel «Jærstrand».

Se også
-------

* Jærstrendene landskapsvernområde
* Jæren våtmarksystem
* Jærmalere

Referanser
----------

1. ↑  «Solastranden ranket som verdens 6. beste». *www.vg.no* **(norsk)**. Besøkt 21. juni 2019.
2. ↑  Riis, Fridtjof. «Geoforskning.no». *Geoforskning.no*. Besøkt 21. juni 2019.
3. ↑  Ellingsen, Øystein (9. mars 2015). «Nå kommer alle fuglene tilbake». *NRK*. Besøkt 21. juni 2019.
4. ↑  «Om Jærmalarane». *Jærmalarane*. Besøkt 21. juni 2019.

Eksterne lenker
---------------

* Hvordan forstå Jærkysten på Sandalsand
***Madonna i grotten*** (italiensk: *Vergine delle rocce*; engelsk: *Virgin of the Rocks*) av den italienske renessansekunstneren Leonardo da Vinci finnes i to versjoner med samme navn og med en komposisjon som er identisk bortsett fra flere betydningsfulle detaljer. Versjonen som generelt anses som den første versjonen, den eldste av de to, er urestaurert og henger i Louvre i Paris. Den andre, som ble restaurert mellom 2008 og 2010, henger i National Gallery, London. Verkene er ofte kjent som henholdsvis Louvre Madonna og London Madonna. Maleriene er begge nesten 2 meter høye og er malt i olje. Begge ble opprinnelig malt på trepaneler, men Louvre-versjonen har blitt overført til lerret.

Begge maleriene viser jomfru Maria og Jesusbarnet sammen med barnet døperen Johannes og erkeengelen Uriel i steinete, berglendte omgivelser som således har maleriene deres ordinære navn. De betydelige komposisjonsforskjellene er i blikket og høyre hånd til engelen. Det er mange mindre måter verkene er forskjellige på, blant annet fargene, lyssettingen, floraen og måten maleteknikken sfumato har blitt brukt på. Selv om datoen for en tilknyttet kommisjon er dokumentert, er den fullstendige historien til de to maleriene ukjent, noe som fører til spekulasjoner om hvilken av de to som er eldst.

Ytterligere to malerier er knyttet til denne kommisjonen: sidepaneler som hver inneholder en engel som spiller et musikkinstrument og fullført av medarbeidere til Leonardo. Disse er begge i National Gallery i London.

Referanser
----------

1. ↑   Laborie, Séverine: «The Virgin of the Rocks», Louvre.fr. Musée du Louvre. Arkivert fra originalen 30. november 2012
2. ↑  «Leonardo and The Virgin of the Rocks», The National Gallery

Eksterne lenker
---------------

* (en) Virgin of the Rocks by Leonardo da Vinci – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** LCCN
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

**Kongedømmet Italia** (italiensk: **Regno d'Italia** eller **Regno Italico**) var et stat i Nord-Italia som ble etablert av Napoleon og som sluttet å eksistere etter hans fall i 1814.

Kongedømmet ble opprettet 17. mars 1802 da Napoleons italienske republikk, hvor Napoleon var president, ble omdannet til et kongedømme med ham som italiensk konge, og den 24 år gamle Eugène de Beauharnais som visekonge.

Territorium
-----------

Den unge visekongen Eugène de Beauharnais
Kongedømmet besto ved opprettelsen av det samme området som republikken, nemlig regionene Lombardia og Romagna, og utgjorde i hovedsak det som hadde vært de østerrikske besittelsene i Nord-Italia. De vestlige regionene i Italia (Piemonte, Liguria, Parma) var en del av det franske keiserrike. Ved freden i Pressburg i desember 1805 måtte Østerrike også avstå Veneto, Dalmatia og Istria til det italienske kongedømmet.

Mellom 1807 og 1808 ble også Toscana og Kirkestaten annektert, men dette ble ikke lagt til det italienske kongedømmet, men direkte innlemmet i det franske keiserriket. Tidlig i 1809 ble provinsene Urbino, Ancona og Macerata overført fra det som hadde vært Kirkestaten til kongedømmet.

Eksterne lenker
---------------

* (en) Napoleonic Kingdom of Italy – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC
 |
**Bernt Børretzen** (født 1762, død 1817) var en norsk teolog og skribent. Mellom 1794 og 1797 utgav han tidsskriftet *Den snaksomme Bergenser*.

Børretzen ble født i Nordfjord, men flyttet til Bergen som barn fordi hans far fikk arbeid i byen. Her gikk Børretzen på fattigskole, men det viste seg at han hadde gode evner, og ble derfor hjulpet inn på latinskolen av sognepresten ved Korskirken, senere biskop Johan Nordahl Brun. I 1783 tok Børretzen eksamen derfra, og i 1787 ble han teologisk kandidat og deretter lærer ved fattigskolen Christi Krybbe.

Lærerlønnen var dårlig, noe som bidro til at han i 1790-årene ble en svært produktiv leilighetsforfatter som snekret sammen taler og sanger til bryllup og begravelser. Det er bevart mer enn hundre trykte skrifter forfattet av ham.

Ikke minst begynte han i 1794 *Den snaksomme Bergenser*, der han i første nummer kunngjorde at penger var «*den fornemste, ja nesten eneste Hensigt i hvilken jeg skriver*». I *Bergens Beskrivelse* nevner forfatterne et brev fra Bergen til et blad i København i 1797, der *Den snaksomme Bergenser* omtales. Børretzen beskrives da som «*en Mand af naturligt godt Genie og bidende Vittighed, men mangler ganske den Erudition og Delikatesse, som vor Tids finere Smag fordrer af en god Moerskabsskribent*».

Men så betraktet jo heller ikke Børretzen seg som noen «morskapsskribent». Tvert om, i bladet kritiserte han sosial urettferdighet og andre lokale forhold i Bergen, helt til han ble stevnet for injurier av generalveimester Johannes Christopher Hammer. Børretzen hadde kritisert Hammer for å ødelegge bøndenes åkre under veiutbyggingen. Børretzen måtte betale en stor bot, og etter dette gikk tidsskriftet inn. «*Min Fornuftskiste er snart tom*,» skrev han da han var i ferd med å miste motet. Han måtte offentliggjøre en unnskyldning til Hammer i sitt blad og erklære sine påstander «*fuldkommen giendrevne*».

Referanser
----------

1. 1 2   BIBSYS, NORAF-ID 90229117[Hentet fra Wikidata]
2. ↑  Finn Skauge, universitetsbiblioteket i Bergen: *Den snaksomme Bergenser*
3. ↑  Opplysning, lesere og offentlighet. Trykkekulturen i Danmark-Norge på 1700-tallet. Bokhistorisk seminar Nasjonalbiblioteket 24. mai 2016, s. 8-9
4. ↑  Finn Skauge, universitetsbiblioteket i Bergen: *Den snaksomme Bergenser*
5. ↑  Norgeshistorie.no, Mona Ringvej: «Politisk ytringsfrihet på 1700-tallet: *Den snaksomme Bergenser»*
6. ↑  Generalveimester J.C. Hammer

Kilder
------

* Mona Ringvej: Bernt Børretzen (1762-1817) og Birgitte Kuhle (1762-1832). I: Martin Eide (red.) *Journalistikkens norske klassikere*, Universitetsforlaget.
* Politisk ytringsfrihet på 1700-tallet: Den snaksomme Bergenser, artikkel hos Norgeshistorie.no
* Den snaksomme Bergenser, Avdeling for spesialsamlinger, Universitetsbiblioteket i Bergen

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
***Tusvik & Tønne*** er en humorpodkast der de to komikerne Sigrid Bonde Tusvik (født 2. februar 1980 i Oslo) og Lisa Tønne (født 21. desember 1977 i Teheran i Iran) snakker sammen om en blanding av dagsaktuelle saker, sine egne privatliv og andre kjente personer i inn- og utland.

### Historikk

Pilotepisoden ble sendt torsdag 11. oktober 2012, og podkasten har siden da blitt publisert tirsdag tilnærmet hver uke i året. Ifølge *Tusvik og Tønnes* nettsider, samt i egne uttalelser fra tidligere episoder i podkasten, har de vært «Norges største frittstående podkast med flere hundre tusen nedlastninger i uka.»[] Ifølge Ingvild Abildgaard Jansen i masteroppgaven "#Phungfolk: Lytterlojalitet som inntektskilde" ble ikke undersøkelser om lyttertall og podcast gjennomført i Norge før høsten i 2015 Ifølge nettstedet *E24* var *Tusvik og Tønne* en av få podkaster som ga betydelig økonomisk utbytte i 2018.

### Form

I podkasten deler de to komikerne historier og tanker fra hverdagsliv og større hendelser i livene sine. Episodene varierer i lengde, men varer stort sett rundt en time. Historiene fortelles ofte med overdrivelser, høy temperatur og tempo, og karikerte etterligninger. Samtalen preges av mange avbrytelser og digresjoner, gjerne med assosiative innskytelser i form av ordlek, sang eller verbal maling av absurde og/eller groteske bilder.

### Reaksjoner

*Tusvik & Tønne* har fått kritikk i media ved flere anledninger. Kritikken har kommet i kjølvannet av avsløringer komikerne har gjort om eget privatliv som også innbefatter andre, navngitte personer. Kritikk har også dreid seg om omtale av kjente personer i media.

Referanser
----------

1. ↑  Tusvik og Tønne Arkivert 13. september 2021 hos Wayback Machine. sitat hentet 13. september 2021
2. ↑  Ingvild Abildgaard Jansens masteroppgave i medievitenskap ved Universitetet i Bergen fra 2017 (s. 17)
3. ↑  *E24:* Gjør gode penger på podcast
4. ↑  Erle Marie Sørheim (30. januar 2019). «Ut mot podkast-stjerner: − I Tusvik og Tønnes verbale gapestokk». Besøkt 12. februar 2021. «Å gjemme seg bak at dette er humor, minner meg om mobberne på skolen som unnskyldte seg med at «vi bare kødder» eller «det er bare tull!» Men for folk som står oppe i en privat, men offentlig kringkastet, krise, er ikke dette bare tull og «humor». Det Tusvik og Tønne og andre podkastere gjør er ganske kynisk å bruke andres kriser for å fremkalle latter og følelser hos sin egen flokk»
5. ↑  Mads Fremstad (29. januar 2019). «Listhaug: – Mulig det gjelder andre regler for dem». TV 2. Arkivert fra originalen 17. juni 2021. Besøkt 13. september 2021.
**Edelløvskog** er en av de rikeste vegetasjonstypene, med stort biologisk mangfold og høy produksjon. Edelløvskogene er levested for mange sjeldne og truede dyrearter. Det er en varmekrevende vegetasjonstype som ofte ligger i sørvendte, solrike lier. Karakteristiske treslag i edelløvskoger er eik, lind, hassel, alm, svartor, lønn, bøk og ask.

Norge
-----

For å sette modne frø krever treslagene i en slik skog, omkring 12,5 grader celsius i gjennomsnittlig dagtemperatur i tre måneder. I Norge er de derfor begrenset til et belte fra området omkring Oslofjorden og langs kysten nord til Trøndelag. Noen få arter har også spredte forekomster lenger nord, og nordgrensen for alm er for eksempel Beiarn, like sør for Bodø. Jordsmonnet er stort sett brunjord av god kvalitet, og mye av den tidligere edelløvskogen er i dag Norges beste dyrkningsjord. 

I Norge brukes edelløvskog synonymt med temperert løvskog. Norge har flere av de nordligste forekomstene av edelløvskog i verden, og det er iverksatt 15 fylkesvise verneplaner for edelløvskog. Edelløvskogen har et artsrikt følge i busk- og feltsjiktet av en rekke busker, blomster, insekter, moser og lav (det siste særlig på Vestlandet). Mange av disse artene har sin hovedutbredelse sørover i Europa og har nordgrensene her i landet. Edelløvskogen er en næringsrik kilde.

Referanser
----------

1. ↑  Fremstad, Eli. 1997: *Vegetasjonstyper i Norge.* NINA Temahefte 12, s. 37, Norsk institutt for naturforskning. ISBN 82-426-0784-2. .

|  |  |
| --- | --- |
| Oppslagsverk/autoritetsdata | Encyclopædia Britannica
 |
Spesialbygget såkalt *trophy truck*
Bilde fra El Crucero, ca. 528 km ut i løpet
**Baja 1000** er et terrengløp for motorkjøretøy som foregår på halvøyen Baja California i Mexico under en fullmåne. Konkurransen ble offisielt innstiftet i 1967, men hadde allerede vært arrangert uformelt i flere år. Opprinnelig gikk løypa fra Tijuana i Baja California til La Paz i Baja California Sur. Nå starter den fra Ensenada, omtrent 40 km lenger sør. 

Løpet går i en sløyfe, med start og mål i Ensenada, og konkurrentene må forbi fire sjekkpunkter i løpet av den 850 mil lange løypa som er en blanding av ørken og asfaltert motorvei. Ruten går ned til Stillehavet før den krysser over til den andre siden av halvøya, går tilbake nordover langs kysten av Californiabukta, før den snur tilbake innover i landet gjennom det ulendte terrenget til Ojos Negros og inn på målet i Ensenada. Veiene er ikke stengt, man kjører med lokalbefolkningen rett ved siden av seg. Vanligvis arrangeres konkurransen helga før Thanksgiving i USA.

Deltagerne kjører i en rekke klasser, fra store, spesialbygde pickuper med ubegrenset budsjett, via motorsykler og firehjulinger ned til umodifisert Folkevogn «Boble».

Kjente deltagere
----------------

* Ivan Stewart
* Larry Ragland
* Robby Gordon
* Parnelli Jones
* Gunnar Nilsson
* Mickey Thompson
* Walker Evans

Eksterne lenker
---------------

* Hjemmesidene til SCORE International Besøkt 22. april 2019.
* Vinnere og tider 1967–2000
**Linn Strømsborg** (født 1. mai 1986) er en norsk forfatter bosatt i Oslo.

Hun har utdannelse innen litteraturformidling fra Universitetet i Oslo og jobbet i Ark bokhandel i flere år. Hun vokste opp på Furuset i Groruddalen i Oslo. 

Debutboka *Roskilde* ble oversatt til svensk og utgitt der i 2010 av forlaget Lindqvist Publishing. De utga også boksingelen *Øya* på svensk samme år.

Andreboka *Furuset* ble kåret til en av årets beste bøker i Stavanger Aftenblad i 2013, der anmelder Ida Vågsether sa følgende: «Linn Strømsborg skriver så det gjør vondt. Om voksenlivet som kanskje ikke er så voksent, om ensomhet og om vennskap. Linn Strømsborgs roman gjør at jeg føler meg mindre alene. God litteratur gjør gjerne det.»

Tredjeboka *Du dør ikke* (2016) er en frittstående oppfølger til *Furuset*.

Fjerdeboka *Aldri, aldri, aldri* (2019) fikk terningkast 5 i VG og anmelder Trine Saugestad Hatlen skrev blant annet: «Strømsborg skriver sjeldent friskt om et tidsaktuelt og nokså tabubelagt tema. Norge opplever en dramatisk økning i antall barnløse, og Erna Solberg har tatt til orde for at vi må finne ut hvorfor norske kvinner føder så få barn. Linn Strømsborg skriver sabla godt om akkurat det.» Dansk utgave, Aldrig, aldrig, aldrig, 2020 (Turbine Forlag), tysk utgave, Nie, nie, nie i 2021 (Dumont Buchverlag).

Utgivelser
----------

* *Aldri, aldri, aldri*, roman, Flamme Forlag (2019), ISBN 9788282883351
* *Du dør ikke*, roman, Flamme Forlag (2016), ISBN 9788282881135
* *Furuset*, roman, Flamme Forlag (2013), ISBN 9788202311551
* *Roskilde*, roman, Flamme Forlag (2009), ISBN 9788202311551
* *Øya*, boksingel, Flamme Forlag (2009), ISBN 9788202324605

Referanser
----------

1. ↑  «Hjem til mor». Arkivert fra originalen 17. august 2016. Besøkt 30. juni 2016.
2. ↑  «– «Barn? Nei takk!» Bokanmeldelse: Linn Strømsborg: «Aldri, aldri, aldri.»». Besøkt 2. august 2019.

Kilder
------

* Presentasjon av Linn Strømsborg i Forfatterkatalogen på Forfattersentrums nettsider

Eksterne lenker
---------------

* Linn Strømsborgs blogg
* Linn Strømsborg på Flamme Forlag

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.
**Gjekstad & Østerøya Idrettsforening** (GØIF) er et fotballag fra Østerøya i Sandefjord. Klubben ble etablert 22. februar 1974. Klubbens hjemmebane er Østerøya Idrettspark. A-laget spilte i 3. divisjon i 1993, 1994 og 1995, men ligger idag[*når?*] i 5. divisjon.

Eksterne lenker
---------------

* Offisielt nettsted Rediger på Wikidata

| * v
* d
* r
5. divisjon fotball for menn, Vestfold Fotballkrets, 2024 |
| --- |
|  | 
* Barkåker
* Flint 2
* Halsen 2
* Holmestrand
* Holtankam
* Husøy & Foynland
* Larvik Turn
* Stokke
* Tønsberg FK
* Åsgårdstrand 2

 | Norges flagg |

| * v
* d
* r
2. divisjon fotball for kvinner, avdeling 1 2024 |
| --- |
|  | 
* Amazon Grimstad
* Arendal
* Bryne
* Fana
* Haugesund
* Klepp
* Lyn 2
* Nanset
* Stabæk 2
* Start

 | Norges flagg |